पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वैक्सीन के लिए 18 वर्ष से अधिक उम्र वालों की अचानक भीड़ न हो इसलिए शासन द्वारा एक गाइड लाइन तो बना दी गयी, लेकिन जितनी डोज अलाट की जा रही हैं। उससे सरगुजा जिले में ही सिर्फ अंत्योदय परिवार के सदस्यों के टीकाकरण में कम से कम 5 महीने लग जाएंगे। सरगुजा जिले में राशन कार्ड के अनुसार कुल 2.49 हजार परिवार हैं और इनमें अंत्योदय परिवारों की ही कुल संख्या 63 हजार है। इनमें 6 हजार शहरी व बाकी के 57 हजार ग्रामीण इलाके के हैं।
रविवार से जिले के 10 केंद्रों में अंत्योदय परिवार के 18 साल से अधिक उम्र के लोगों को टीका लगेगा, लेकिन पहले चरण में इनके लिए सिर्फ 7900 डोज मिले हैं। कार्ड की संख्या के अनुसार अनुमान है कि इस वर्ग में 18 प्लस वाले लगभग 1 लाख 50 लोग होंगे। यदि टीके का स्टॉक नहीं बढ़ा तो इस रफ्तार से सिर्फ अंत्योदय के सदस्यों को वैक्सिनेशन में 5 महीने लग जाएंगे। कोरोना के बढ़ते केस के बीच ज्यादा से ज्यादा लोग अब टीका लगवाने पहुंचेंगे। इससे जाहिर है कि केंद्रों में भीड़ होगी। हालांकि प्रशासन द्वारा भीड़ नियंत्रण करने पहले लोगों का मैनुअल पंजीयन किया जा रहा है।
शहर में 3 और 7 सीएचसी में बने हैं सेंटर, अंत्योदय परिवारों में 18 प्लस के 1.5 लाख सदस्य
जिले के 10 केंद्रों में होगा वैक्सिनेशन
सरगुजा जिले में 18 साल से अधिक उम्र के लोगों को वैक्सीन लगाने कुल 10 केंद्र बनाए गए हैं। इनमें अम्बिकापुर में मेडिकल काॅलेज अस्पताल के एमसीएच ब्लाॅक, नवापारा शहरी स्वास्थ्य केंद्र, भगवानपुर स्वास्थ्य केंद्र के अलावा जिले के सातों सामुदायिक स्वास्थ्य केंद्र शामिल हैं। इन केंद्रों में 45 वर्ष से अधिक वालों के लिए बनाए गए केंद्र पहले की तरह ही चलते रहेंगे। 18 प्लस के लिए अलग सेटअप होगा।
हर केंद्र में सुरक्षा के लिए एक जवान की तैनाती
18 प्लस के लिये जो भी टीकाकरण केंद्र बनाए गये हैं। उन सभी में एक पुलिस जवान की ड्यूटी लगेगी। जवान केंद्र के अंदर सिर्फ उन्हीं लोगों को प्रवेश देगा, जिनकाे पंजीयन के बाद टीका लगाने की डेट मिली होगी। हितग्राही को अंत्योदय कार्ड के साथ आधार कार्ड लेकर आना होगा।
2 लाख से अधिक को लग चुका है टीका
जिले में 45 वर्ष से अधिक उम्र वाले 2 लाख 31 हजार लोगों को टीका लगाना है। इनमें से 2 लाख से अधिक को टीका लग चुका है। इन लोगों में 33 हजार ऐसे हैं, जिन्हें दोनों डोज लग गए हैं। करीब 30 हजार को पहली डोज अभी लगनी है। इसके बाद इन्हें दूसरी डोज लगेगी। इसलिए 45 से अधिक उम्र वालों के लिए अलग सेटअप रखा गया है।
एक दिन में एक केंद्र में 100 को लगेगा टीका
स्वास्थ विभाग के अनुसार एक केंद्र में कुल 5 कर्मचारियों की ड्यूटी लगेगी। एक केंद्र में एक दिन में 100 लोगों को टीका लगाने का लक्ष्य रखा गया है। इस तरह जिले में एक दिन में 18 प्लस के 1000 लोगों को टीका लगेगा। यदि स्टाक नहीं बढ़ा तो 5 टीके में 5 माह लगेंगे।
2 लाख से अधिक को लग चुका है टीका
जिले में 45 वर्ष से अधिक उम्र वाले 2 लाख 31 हजार लोगों को टीका लगाना है। इनमें से 2 लाख से अधिक को टीका लग चुका है। इन लोगों में 33 हजार ऐसे हैं, जिन्हें दोनों डोज लग गए हैं। करीब 30 हजार को पहली डोज अभी लगनी है। इसके बाद इन्हें दूसरी डोज लगेगी। इसलिए 45 से अधिक उम्र वालों के लिए अलग सेटअप रखा गया है।
तैयारी पूरी, गाइड लाइन के अनुसार लगेगा टीका
^जिले में 18 साल से अधिक उम्र के लोगों के लिए वैक्सिनेशन की तैयारी पूरी है। आज रात में 7900 डोज पहुंच जाएंगी। शासन की जो गाइड लाइन है उसके अनुसार ही अंत्योदय परिवार के सदस्यों को टीका लगेगा।
डॉ. राजेश भजगावली, जिला टीकाकरण अधिकारी, स्वास्थ्य विभाग, सरगुजा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn